**III. OBRAZLOŽENJE POLUGODIŠNJEG IZVJEŠTAJA O IZVRŠENJU PRORAČUNA**

**Članak 4.**

 Obrazloženje polugodišnjeg izvještaja o izvršenju proračuna sastoji se od obrazloženja općeg dijela izvještaja o izvršenju proračuna.

**UKUPNI PRIHODI I PRIMICI : 338.575,63**

**UKUPNI RASHODI I IZDACI : 436.961,37**

**MANJAK PRIHODA I PRIMITAKA : 98.385,74**

**VIŠAK PRIHODA I PRIMITAKA (PRENESENI) : 548.012,50**

**VIŠAK PRIHODA I PRIMITAKA RASPOLOŽIV U SLJEDEĆEM RAZDOBLJU : 449.626,76**

**STANJE NOVČANIH SREDSTAVA NA POČETKU GODINE: 554.177,84**

**STANJE NOVČANIH SREDSTAVA NA 30.06.2024.: 490.999,02**

**PRIHODI POSLOVANJA** (6) – iznose **261.696,28**

Prihodi poslovanja su manji u odnosu na isto razdoblje prethodne godine, indeks 64,1.

Do iskazanog smanjenja prihoda u ovom razdoblju je došlo zbog toga što je u istom razdoblju prošle godine Općina ostvarila značajnu kapitalnu pomoć temeljem prijenosa EU sredstava za obnovu cesta od potresa.

Vrijednosno prvi po udjelu u prihodima su prihodi od poreza (61) – **122.677,36**, indeks 85,5 u odnosu na isto razdoblje prethodne godine, od čega su najznačajniji prihodi od poreza na dohodak 117.599,02, indeks 87,7 u odnosu na isto razdoblje prethodne godine. Prihod od poreza na dohodak je manji u odnosu na prethodno razdoblje jer je od 01.01.2024. ukinut prirez porezu na dohodak.

Prihodi od poreza na imovinu iznose 4.851,78 i značajno su manji od ostvarenja u istom razdoblju prethodne godine, indeks 53,9 u odnosu na isto razdoblje prethodne godine, a porez na promet ostvaren je u iznosu od 226,56, indeks 75,1 prema istom razdoblju prošle godine.

Pomoći unutar općeg proračuna (63), odnosno prihodi od fiskalnog izravnanja su drugi po udjelu u prihodima poslovanja – **121.804,80**, indeks 105,8 u odnosu na isto razdoblje prethodne godine.

Prihodi od imovine (64) iznose **3.269,22,** indeks 95,8 u odnosu na isto razdoblje prethodne godine.

Prihodi od upravnih i drugih pristojbi i naknada (65) – (komunalna naknada, komunalni doprinosi i prihodi po posebnim propisima) ostvareni u ovom razdoblju iznose **13.944,90,** indeks 84,6.

**PRIMICI OD FINANCIJSKE IMOVINE I ZADUŽIVANJA (8) – iznose 76.879,35.**

Odnose se na dugoročni kredit od HBOR-a koji je podignut za projekt IZGRADNJE I OPREMANJA DJEČJEG VRTIĆA RAKOVEC u iznosu od 1.200.000,00 €. Za kredit je dobivena suglasnost Vlade RH. U izvještajnom razdoblju je iskorišten iznos kredita u iznosu od 76.879,35 za plaćanje I. i II. privremene situacije izvođaču radova.

**RASHODI POSLOVANJA** (3) – iznose **185.924,21**

Rashodi su manji u odnosu na isto razdoblje prethodne godine, indeks 75,7.

Navedeni rashodi odnose se na:

**RASHODE ZA ZAPOSLENE** (31) **– 36.240,49 –** rashodi se odnose na 3 zaposlene osobe – načelnicu i 2 službenice. Indeks ostvarenja 121,9 u odnosu na isto razdoblje prethodne godine.

**MATERIJALNE RASHODE** (32)– **59.716,63** – indeks 33,2 u odnosu na isto razdoblje prethodne godine. Značajno smanjenje materijalnih rashoda u ovom razdoblju u odnosu na prethodno iskazano je zbog toga što u istom razdoblju prošle godine je dobivena pomoć iz EU sredstava utrošena na sanaciju i održavanje nerazvrstanih cesta od potresa.

**FINANCIJSKE RASHODE** (34)- **3.060,38**, indeks 591,8 u odnosu na isto razdoblje prethodne godine i to prvenstveno zbog naknade za obradu kredita za financiranje izgradnje vrtića.

**POMOĆI DANE U INOZEMSTVO I UNUTAR OPĆEG PRORAČUNA** (36) **– 5.425,65**  indeks 108,7 u odnosu na isto razdoblje prethodne godine.

**NAKNADE GRAĐANIMA I KUĆANSTVIMA** (37) **– 10.656,80**, indeks 90,5 u odnosu na isto razdoblje prethodne godine.

**OSTALI RASHODI** (38) **– u iznosu od 70.824,26 –** indeks 374,5 prema istom razdoblju prethodne godine. Veliku stavku u ostalim rashodima ovog razdoblja čini kapitalna donacija DVD-u Rakovec u iznosu od 45.000,00 eura za nabavu novog vatrogasnog vozila.

**RASHODI ZA NABAVU NEFINANCIJSKE IMOVINE** (4) **– iznose 248.316,44** , indeks 397,1 u odnosu na isto razdoblje prethodne godine. Najznačajniji udio u ovim rashodima čine troškovi dovršetka izgradnje III. dionice nogostupa u Rakovcu (60.831,80), privremene situacije i drugi troškovi na izgradnji dječjeg vrtića (118.874,52), uređenje raskrižja u Mlaki (33.281,55), sakralnog objekta u Mlaki (13.403,19) i drugi manje značajni troškovi.

**IZDACI ZA FINANCIJSKU IMOVINU I OTPLATE ZAJMOVA** (5)**– iznose 2.720,72**, indeks 27,8 i to stoga što je u 2023. bilo potrebno manje namirenje iz Držanog proračuna za povrat poreza građanima nego u izvještajnom razdoblju prethodne godine. Iskazani izdaci odnose se na otplatu namirenja iz državnog proračuna za povrat poreza po godišnjem obračunu poreza za 2022. koji je građanima vraćen u 2023., a koja sredstva Općina vraća u Državni proračun u prvom kvartalu 2024.g.

**I. Izmjene i dopune Proračuna Općine Rakovec donesene su na Općinskom vijeću 26.06.2024. godine.**